Jaf de 8 milioane de euro în Germania. Cum a scos o femeie banii dintr-o mașină blindată. Este căutată de poliție de 3 luni.
O femeie din Germania a furat 8 milioane de euro dintr-o mașină blindată. Aceasta lucra la o companie de transport valori și ar fi scos banii din curte în tomberoane. Ultima oară a fost văzută încărcând sacii cu bani într-o mașină, iar de atunci este de negăsit.
Polițiștii din Germania au dat în urmărire o femeie care ar fi furat suma de 8 milioane de euro dintr-o mașină blindată, apoi ar fi dispărut cu banii, relatează Newsweek.Femeia lucra pentru o companie de transport valori și a dispărut cu cei 8 milioane de euro în luna mai.Yasemin Gundogan este numele ei și lucra în departamentul de ambalare a numerarului de la compania Bremen.Femeia a fost căutată de polițiști o perioadă lungă, însă agenții nu au găsit-o până acum.Cei care anchetează cazul cred că femeia ar fi scos banii din curtea companiei în tomberoane: banii ar fi fost ascunși sub gunoi. Sacii de gunoi au fost încărcați într-un microbuz Mercedes-Benz care avea plăcuțe de înmatriculare false. După ce femeia a urcat în mașină, nu a mai fost văzută.Niciun angajat nu a observat, timp de patru zile, că banii lipsesc.